

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.novembrī **Nr.592**

 (prot.Nr.46, 38.§)

**Par zemes starpgabalu piekritību**

Pamatojoties uz Zemes pārvaldības likuma 17.panta sesto daļu, likuma “Par pašvaldībām” 21.panta pirmās daļas 27.punktu, Publiskas personas mantas atsavināšanas likuma 1.panta 11.punkta a) apakšpunktu, Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 12.punktu, Ministru kabineta 2019.gada 4.septembra rīkojumu Nr.430 “Par zemes reformas pabeigšanu Daugavpils pilsētā”, Daugavpils pilsētas domes 2020.gada 24.marta saistošajiem noteikumiem Nr.12 “Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa”, Valsts zemes dienesta tīmekļa vietnē publicēto ministriju un pašvaldības izvērtēto rezerves zemju sarakstu, ņemot vērā Daugavpils pilsētas domes Pilsētplānošanas un būvniecības departamenta 2019.gada 5.septembra lēmumus Nr.2-4.1/96 un Nr.2-4.1/97, 2020.gada 26.jūnija lēmumu Nr.2-4.1/31, 2020.gada 14.oktobra lēmumu Nr.2-4.1/65, 2019.gada 9.septembra izziņas Nr.2-7/811 un Nr.2-7/812, 2020.gada 26.jūnija Nr.2-7/468, 2020.gada 14.oktobra izziņu Nr.2-7/755, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Atzīt par zemes starpgabaliem:

 1.1. zemes vienību Apšu ielas 27 rajonā, Daugavpilī, kadastra apzīmējums 0500 021 1230, ar aptuveno platību 558 m2,

 1.2. zemes vienību Puškina ielas 32 rajonā, Daugavpilī, kadastra apzīmējums 0500 004 2123, ar aptuveno platību 46 m2,

 1.3. zemes vienību Varšavas ielas 14 rajonā, Daugavpilī, kadastra apzīmējums 0500 004 0064, ar aptuveno platību 60 m2,

 1.4. zemes vienību Varšavas ielas 16 rajonā, Daugavpilī, kadastra apzīmējums 0500 004 0065, ar aptuveno platību 96 m2,

jo to platības ir mazākas par Daugavpils pilsētas pašvaldības apstiprinātajos apbūves noteikumos paredzēto minimālo apbūves gabala platību un zemes vienībām ar kadastra apzīmējumiem 0500 004 0064 un 0500 008 0065 nav iespējams nodrošināt pieslēgumu koplietošanas ielai, minētas zemes vienības piekrīt pašvaldībai un ir ierakstāmas zemesgrāmatā uz Daugavpils pilsētas pašvaldības vārda.

 Veicot zemes vienību kadastrālo uzmērīšanu, zemes vienību platības var tikt precizētas.

 2. Uzdot Daugavpils pilsētas domes Īpašuma pārvaldīšanas departamentam:

 2.1. informēt Valsts zemes dienesta Latgales reģionālo nodaļu par zemes vienību ar kadastra apzīmējumiem 0500 021 1230, 0500 004 2123, 0500 004 0064 un 0500 004 0065 piekritību Daugavpils pilsētas pašvaldībai;

 2.2. veikt nepieciešamās darbības zemes vienību, kadastra apzīmējumi 0500 021 1230, 0500 004 2123, 0500 004 0064 un 0500 004 0065, ierakstīšanai zemesgrāmatā uz Daugavpils pilsētas pašvaldības vārda (nodokļu maksātāja Nr.90000077325).

Domes priekšsēdētājs *(personiskais paraksts)* I.Prelatovs